GiliGold/VAD_KnessetCorpus huggingface dataset:
<אמיר הלוי: התקציב השני הוא תקציב השיווק של משרד התיירות, כשאני אומר לכם שזו ההשקעה הכי בטוחה בשיווק.
<אמיר הלוי: אתה יכול לעשות קמפיינים ושלטי חוצות, אתה אף פעם לא יודע מה יוצא.
<אמיר הלוי: כשאתה נותן על כל נוסע שנוחת פה, במיוחד כשאני אומר, עוד פעם, אל"ף, השותפים שלנו זה המלונאים, נמצא פה שבתאי שי, מנהל ההתאחדות באילת.
<אמיר הלוי: גם המלונאים משתתפים ב-15 יורו ובסך הכול זה שינוי מגמה מאוד חזק.
<אמיר הלוי: צריך לקחת בחשבון עוד דבר, השמים הפתוחים ותרבות ה-low cost, שהיא חזקה מאוד במלונות, עשו פה שינוי מגמה מאוד גדול, שאנחנו רואים שמגיעה לפה תיירות עממית שממלאת פה קודם כל את האכסניות ונותנת פה פרנסה לחנויות הפלאפל, למרכולים, פחות למלונאים שמממנים את זה.
<אמיר הלוי: צריך לקחת את זה בחשבון, אבל אני בא עכשיו מפגישה עם יו"ר ההתאחדות החדש פה באילת, שהוא גם מנכ"ל של מלון דן פה, ושמחתי לשמוע שהמלונאים מבינים שזה מאוד חשוב לאילת והם ימשיכו לממן.
<אמיר הלוי: זה לא מובן מאליו שמלונאים מממנים נוהל שמביא לפה תיירות שהולכת לאכסניות נוער שהן בפריחה כבר.
<אמיר הלוי: האכסניות היו בשנה שעברה ב-30%, השנה הם עלו ל-70% עד 100% לפי עונות.
<אמיר הלוי: כך שיש פה שינוי מגמה ואנחנו מכינים את הכול לקראת השדה הגדול שיהיה פה, שדה שקרוי רמון.
<אמיר הלוי: חשוב להגיד שיש היום במדינת ישראל שני שדות תעופה רמון וזה לא יעבוד, של חיל האוויר, ואנחנו חושבים שצריך לקרוא לו dead red sea, כי זה השם שאפשר יהיה למכור את האזור הזה בעולם.
<אמיר הלוי: אילת היא במרכז מדבר שהוא מאוד אטרקטיבי לכל האירופאים בחורף, עם מזג אוויר מצוין, וזה העתיד, מים המלח, מצדה, המכתשים, עד אילת, יש פה באמת חזון שכמו שהאירופאים ממלאים את האלפים ואת השלג בחורף הם יבואו לפה לתיירות המדברית.
<אמיר הלוי: לכן אנחנו מאוד אופטימיים.
<אמיר הלוי: שאלת אותי על הרצועה החופית.
<אמיר הלוי: היה ראש העיר השבוע אצל שר התיירות יריב לוין ודיברנו על זה, אנחנו חושבים שאילת, קודם כל כעיר תיירות צריך לפנות כמה שיותר אתרים ביטחוניים, כל מה שאפשר, כדי שרצועת החוף תהיה ככל הניתן יותר גדולה.
<אמיר הלוי: כל תייר שמגיע לפה ורואה את הנמל ואת כל המכוניות ואת כל המחסנים, אין בזה היגיון, לא כלכלי ולא תיירותי, כך שעמדתנו ברורה פה.
דוד אמסלם: ברור לי שזאת העמדה, מה עשיתם בעניין?
דוד אמסלם: השאלה מי מוביל את זה, האם ראש העיר מוביל לפנות את החוף או שמשרד התיירות צריך להוביל את זה בתוך הממשלה?
<אמיר הלוי: אנחנו כמשרד דיברנו על זה גם בפגישה, זה לא בסמכותנו, אנחנו גורם מסייע בוועדות המחוזיות מול משרד הביטחון, מול הנמלים, כל דבר שצריך.
<אמיר הלוי: אנחנו גם גורם מסייע וגם גורם שמממן תכניות.
<אמיר הלוי: מי שמוביל פה זו העירייה ואנחנו תומכים במה שאפשר, כי בפירוש ברור לנו כמה צריך ואנחנו היום גם עם מחשבות על פינוי השדה פה ולאן זה יילך.
<אמיר הלוי: אנחנו מגבים פה את ראש העיר במהלך הזה ומקווים שזה יקרה כמה שיותר מהר.
<אמיר הלוי: לשאלתך, אנחנו משרד שאין לנו את הסמכויות, זה משרד הביטחון וחברת נמלי ישראל - - -
דוד אמסלם: זה דיון אחר, אני לא רוצה לפתוח את זה, לדעתי זה יושב במשבצת שלכם.
דוד אמסלם: דרך אגב, כמעט כל נושא שהוא באחריות משרד מסוים, או חלק מהנושאים האלה, לפעמים ההשלכות הם לגבי משרדים אחרים בכלל, אבל הוא מוביל את זה מולם.
דוד אמסלם: המשרד לאיכות הסביבה, כמעט אין לו שום דבר - - - אבל בסופו של דבר הוא הרבה פעמים נכנס לזה כי זה נושא שחונה אצלו.
דוד אמסלם: אם אני שר התיירות ואם אני מבין שזה הקטע שלי אני הורג חצי מדינה שמפריעה לי לתיירות, לא משנה לי מי.
דוד אמסלם: אם זה העירייה, אני משתלט עליה, אם זה המשרד ההוא, אז אני מזיז אותו, בגלל שזה התפקיד שלי, להביא תיירים, לא משנה לי מאיפה.
דוד אמסלם: אני חושב שאילת בלי החוף לא - - - זה הסיפור של אילת, החוף, העלמת את החוף אין אילת.
דוד אמסלם: לכן אני חושב שכאן אתם צריכים להתחבר עם ראש העיר, לראות את זה כדבר משותף, מול משרד הביטחון וקצ"א.
דוד אמסלם: בסופו של דבר הנושא הוא מכסי וכסף, תן לקצ"א כמה לירות והם רצים משם כבר שבוע שעבר.
דוד אמסלם: פה צריך לבוא וללחוץ בתוך הממשלה, בסופו של דבר ראש העיר לבד, לטעמי, לא מסוגל לבוא לשם, לשבת כל יום בישיבת הממשלה ולהתחיל לדפוק על השולחן.
דוד אמסלם: פה באמת - - - אתה רוצה?
דוד אמסלם: אני אשב איתו בשבוע הבא, אני חושב שזה חשוב שהוא ייכנס לתמונה ויתחיל להוביל אותה.
דוד אמסלם: הוא לא מהאו"ם, כמוביל ראשי ואומר לראש העיר 'בוא תעזור לי', לא הפוך.
<אמיר הלוי: בפירוש אתה צודק, אין פה, רק פשוט, אתה יודע, אנחנו עסוקים היום עם שדה דב, עם השדה פה, אבל בפירוש זה צריך להיכנס לסדר עדיפויות גבוה ואנחנו נשמח לבוא גם לעדכן עוד כמה חודשים, בפירוש נקודה נכונה.
<אמיר הלוי: לגבי שדה דב, קודם כל כשמדינה וכל המערך התעופתי שלה עושה מהלך כזה גדול של סגירת שדה דב במרכז הארץ בלי לבחון חלופות ובלי לבחון השלכות, זה כבר דבר שצריך להדליק הרבה נורות אדומות.
<אמיר הלוי: כל הבדיקות שלנו מראות שאילת תיפגע חזק מאוד מהסגירה של שדה דב.
<אמיר הלוי: תושבי מרכז הארץ, שלא יגיעו משדה דב, אם הם כבר מגיעים לנתב"ג, באותו כסף הרבה פעמים הם כבר ייסעו לאירופה.
<אמיר הלוי: אילת, כעיר שבנויה על התיירות, ולצערנו עדיין על תיירות פנים, אז הנזק פה הוא מאוד גדול.
<אמיר הלוי: אנחנו יודעים, ואני חושב שהדבר הכי חשוב שצריך לעשות זה לתקן את זה שלא נבדקו חלופות.
<אמיר הלוי: עיריית תל אביב הביעה את עמדתה בצורה מאוד ברורה שהיא בעד חלופות ויש חלופות, כמו מסלול רזה לאורך החוף, העתקת רידינג.
<אמיר הלוי: יש הרבה חלופות ואני חושב שטוב ייעשה שהמדינה תחליט מיידית לתת לרשות שדות התעופה להציג חלופות, כי ברגע שהעירייה רוצה וברור מה החשיבות הכלכלית לאילת והפגיעה בתושבים, אז צריך למצוא בכל דרך פתרונות.
דוד אמסלם: תודה רבה, אמיר.
מאיר יצחק הלוי: יש גם המשרד לנגב וגליל, מי נמצא כאן?
מאיר יצחק הלוי: רן, רצית להתייחס?
<רן בנימין: כמה מילים.
<רן בנימין: דבר ראשון, אני מתנצל שהמנכ"לית של המשרד לא יכלה להגיע, אבל אני מייצג אותה כאן היום.
<רן בנימין: אני רן בנימין, יועץ למנכ"לית המשרד לפיתוח הנגב והגליל.
<רן בנימין: דיברנו קצת על מה שמשרדי הממשלה השונים עושים, אז ביחס לדברים האלה באמת ספציפית המשרד פחות נמצא אבל הוא נותן את המעטפת המשלימה, אחת, אם זה להיות שותף להחלטות ממשלה גדולות כמו אילת עיר ספורט בינלאומית, שהמשרד תמך בשלוש השנים האחרונות - - -
מאיר יצחק הלוי: גם הוביל את זה.
<רן בנימין: וגם הוביל את זה וגם אנחנו מתכנסים היום לצוות חשיבה על תכנית אסטרטגית.
<רן בנימין: זאת אומרת שאנחנו שם גם אם מקדימה וגם אם מאחורה.
<רן בנימין: ופעם שנייה, שהמשרד יודע לתת את המעטפת המשלימה בין אם זה בסיוע להקמת מוסדות ציבור, בין אם זה מרכזי צעירים, בין אם זה תקציבי פעילות למיניהם.
מאיר יצחק הלוי: בית חולים.
מאיר יצחק הלוי: יש הרבה שיתוף פעולה.
<רן בנימין: בית חולים.
<רן בנימין: שיתופי פעולה באמת רחבים, לכן אנחנו יודעים גם לייצר תכניות ייעודיות וספציפיות לפי צרכי העיר.
<רן בנימין: זה נראה לי בא לידי ביטוי גם בשיתוף פעולה - - -
מאיר יצחק הלוי: חשוב שהשר לנגב גליל, שהוא גם שר הפנים - - -
<רן בנימין: שהוא גם שר הפנים היום, לצורך העניין.
<רן בנימין: אפשר פה לחזק כוחות.
מאיר יצחק הלוי: כן, זה חשוב מאוד.
דוד אמסלם: נעשה שר הפנים גם של נגב וגליל.
דוד אמסלם: חשבתי שעד עכשיו הוא שר הפנים ויש עוד שר שמטפל בנגב וגליל בלבד.
דוד אמסלם: אין לי מושג למה החלוקה הזאת, אבל לא חשוב.
<רן בנימין: לא, וגם נוסף על זה הפריפריה שאני מניח ש - - -
דוד אמסלם: גם פריפריה יש?
<רן בנימין: שחלק מהשכונות בעיר, שהם שיקום שכונות גם.
דוד אמסלם: אז הם נכנסים פעמיים, הם גם פריפריה וגם נגב.
<רן בנימין: יש כפל הטבות בנושא הזה.
<רן בנימין: באמת ככה אנחנו שותפים גם של ראש העיר, לבוא ולפתח דברים שהם לא במסגרת הרגיל, גם בתכניות חינוך למיניהם, תכניות למצוינות, שהעיר פה פיתחה בהצלחה מרובה.
<רן בנימין: בכל מקרה אנחנו נמצאים כאן גם בשביל לשמוע ולנסות לייצר את מה שאין ודברים שמשרדי ממשלה אחרים לאו דווקא יודעים לסייע.
דוד אמסלם: שוב פעם אני רוצה להודות לראש העיר כמובו ולצוות.
דוד אמסלם: אני רוצה גם להודות לצוות שלי, שזה לא דבר של מה בכך, צוות הוועדה כמובן, שהגיעו לאילת.
<דניאלה שולנבורג-אורטנר: אפשר להעלות נושא שקשור לאיכות הסביבה ולתיירות?
דוד אמסלם: את היית בתחילת הישיבה?
<דניאלה שולנבורג-אורטנר: כן.
<דניאלה שולנבורג-אורטנר: אני דניאלה שולנבורג-אורטנר, אני יושבת ראש אילת אנימלס, עמותה מקומית אילתית.
<דניאלה שולנבורג-אורטנר: שני נושאים, אחד זה המשלוחים החיים, שאני חושבת שגם ראש העיר מודע לזה שזה פוגע בתיירות ובאיכות הסביבה של העיר.
דוד אמסלם: המשלוחים ו-?
מאיר יצחק הלוי: משלוחים של עגלים.
<דניאלה שולנבורג-אורטנר: משלוחים חיים, שמגיעים מאוסטרליה, עגלים וטלאים, שמגיעים ועוברים בעיר במשאיות לכל אורך השנה, מביאים ריח, מביאים זבובים ומביאים מחלות לעיר.
<דניאלה שולנבורג-אורטנר: אני חושבת שלעיר תיירות זה נושא מאוד קשה, גם מבחינת צער חיים כמובן אנחנו מתקשים עם הנושא, כי אילת עיר מאוד חמה כל השנה כמעט.
<דניאלה שולנבורג-אורטנר: הנושא השני זה בית קברות לבעלי חיים.
<דניאלה שולנבורג-אורטנר: אנחנו רחוקים מהמרכז, אין לנו אפשרות פה לשלוח את החיות למרכז.
דוד אמסלם: בנושא הזה הייתי מבקש, היות שבאמת זמננו תם, אנחנו מיקדנו את הישיבה לשעה, אנחנו יוצאים לסיור, תכתבי לי מכתב בנושא של בעלי החיים, אני פחות עוסק בעגלים, זה משרד החקלאות.
דוד אמסלם: לא אמיתי, לא בצחוק, גם עם עגלים אני באמת לא מתעסק, אבל בנושא של עגלים, הכוונה בהמות, אני לא מתעסק, זה יותר משרד החקלאות.
דוד אמסלם: שם תפני ליושב ראש הוועדה, איתן כבל, שבוועדה שלו הוא גם מפקח על משרד החקלאות בנושא של עגלים.
<דניאלה שולנבורג-אורטנר: במסגרת הסביבה זה חשוב.
דוד אמסלם: אני חושב ששם זה יותר בנושא של החקלאות.
דוד אמסלם: כל נושא עולה בעוד כמה זוויות, זה שמעלים פה את העגלים על משאית והם חוצים את העיר ומזהמים את האוויר בנסיעה הזאת, זה פחות חשוב.
דוד אמסלם: אני חושב שזה יותר חשוב - - -
<דניאלה שולנבורג-אורטנר: גם את הים.
דוד אמסלם: לכן כדאי להביא את זה למשרד החקלאות.
דוד אמסלם: אני חושב שמשרד החקלאות נותן את הרישיונות האלה וכו', לכן כדאי להביא את הגורם המתאים.
דוד אמסלם: לגבי הנושא של בית הקברות, זה הנושא התכנוני, תפני אליי בעניין הזה בצורה מסודרת, אני אזמין את מינהל התכנון, נשב איתם לגבי הבעיה, שאני לא מכיר אותה, באמת שאני לא מכיר.
דוד אמסלם: דרך אגב, אני רוצה לספר לכם רק סיפור קטן.
דוד אמסלם: אפרופו זה אני עשיתי דיון על זה שבמדינת ישראל לצד"לניקים אין אפילו בית קברות.
דוד אמסלם: הצד"לניקים, הם הרי כולם נוצרים, אז הנוצרים בארץ רואים אותם כמשת"פים, לא רוצים לקבור את המתים שלהם, מה הם עושים?
דוד אמסלם: הם מחזירים אותם ללבנון.
דוד אמסלם: עשיתי דיון על זה והסתבר לי שאחרי 20 שנה מדינת ישראל לא הקצתה להם שטח.
דוד אמסלם: אז עכשיו אנחנו בדיונים להקצות להם קרקע בעניין הזה.
דוד אמסלם: לא שזה דומה, שם זה חמור, אני ראיתי את זה כדבר שהוא אבסורד, אני לא האמנתי, אבל תפני אליי בעניין הזה.
דוד אמסלם: אני מבטיח לך שאני אתניע איזה שהוא מהלך כדי לפתור את הנושא.
דוד אמסלם: אני רוצה לבדוק מה קורה בארץ, אני לא כל כך מבין בזה, אבל אני אכנס לזה.
מאיר יצחק הלוי: מה שאנחנו עושים עכשיו, חברים, רק מי שצריך, אנחנו לא נטריח אתכם, בטח זמנכם יקר, מי שהגיע במסגרת הוועדה מהצפון ביחד עם שניים-שלושה מהעירייה מלבדי, אנחנו הולכים עכשיו לסיור לרכוב, הרכב מחכה למטה.
מאיר יצחק הלוי: אני ממליץ שאליי יצטרפו, מבחינת העירייה, מרלן, העוזרת שלי, אסף ודנה.
מאיר יצחק הלוי: כל השאר מבחינתי משוחררים.
מאיר יצחק הלוי: (בסיור)
מאיר יצחק הלוי: נראה פה גם את המרכז העירוני שלנו, שאמור להתחדש, כי המרכז שלנו הוא מרכז משנות ה-50 שצריך להשתדרג ושם אנחנו אמורים למקם את בית העירייה, נרד לחוף הדרומי, שתראו את הפוטנציאל של החופים הקיים שלא מנוצלים לטובת הציבור ונעשה אחרי זה על הכביש העוקף, כדי שתראו את העיר מהחלק החדש שלה עד החלק הפחות חדש.
מאיר יצחק הלוי: בעיר אילת יש מעל 60,000 תושבים, משהו בסדר גודל של 19,000 דירות, מחולקת לחמישה קטעים, אזור התיירות, אזור התעשייה, השכונות המאוד ותיקות, השכונות יחסית הבינוניות וכמובן שכונת השחמון, שהיא העיר החדשה שגם אליה נגיע.
מאיר יצחק הלוי: אנחנו עכשיו נמצאים במע"ר, המרכז העירוני שלנו, שממש עובר שדרוגים תשתיתיים.
מאיר יצחק הלוי: אם תראו בצד ימין, מחליפים פה צינור שעומד פה כבר עשרות שנים, לאורך כל שדרות התמרים.
מאיר יצחק הלוי: כשנסיים את העבודה הזו אנחנו מקווים שנצא לשדרוג בשדרות תמרים.
מאיר יצחק הלוי: אנחנו עכשיו על שדרות התמרים, בצד שמאל המשביר ואחרי המשביר אמור להיבנות בית העירייה שעליו דיברנו ומרכז בר-גיל.
מאיר יצחק הלוי: מרכז בר-גיל זה מרכז מסחרי ששייך לג'קי בן זקן שבעצם מאושר לו להתחיל לבנות פה מרכז מסחרי גדול של בערך 15,000-16,000 מטר רבוע.
מאיר יצחק הלוי: אפרופו השוק העירוני שמדברים עליו, תסתכלו עליו, שדיברנו עליו אתמול, אני לא יודע אם היית בדיון, דיברנו על שמונה או תשעה רוכלים ועל זה קמה המהומה.
מאיר יצחק הלוי: אנחנו צריכים לתת להם חלופה כמובן, אבל אני נתתי הנחיה להתחיל למצוא חלופה ולפנות אותו מהמקום הזה.
מאיר יצחק הלוי: באזור הזה, מצד שמאל, זו הפיאצה של בית העירייה.
מאיר יצחק הלוי: פה אמור לקום בית העירייה.
מאיר יצחק הלוי: השטח מיועד, עשינו הצרחת שטחים מול המינהל והכוונה היא לקחת את כל האזור הזה ולשדרג אותו.
מאיר יצחק הלוי: צריך לזכור שממול אנחנו רואים את הטרמינל, שנגיד ב-2018, במשך 2017, התפנינו פה ואנחנו כבר נצטרך לרוץ לתכניות החדשות של האתגר התכנוני הכי חשוב בעיר אילת וזה בניית מתחם מגורים, מלונות וכן הלאה, על השטח המתפנה.
מאיר יצחק הלוי: התכנית היא גם בינוי, גם אטרקציות, יש מי שמדבר על קזינו.
מאיר יצחק הלוי: שטחים ירוקים, אבל בגדול בגדול יהיה בינוי.
מאיר יצחק הלוי: מדובר על בינוי שהוא מסיבי.
מאיר יצחק הלוי: אנחנו אחרי זה נראה את שדה התעופה בזווית אחרת, אבל אני רוצה להראות לכם, פה בצד ימין ממוקם הפארק המרכזי שלנו.
מאיר יצחק הלוי: לאחרונה טיפלנו פה בשני פולשים.
מאיר יצחק הלוי: אתם יכולים לראות שם את המתחם החום, זה פולש שנמצא פה 15 שנים.
מאיר יצחק הלוי: פינינו אותו, הפינוי הסופי יהיה בעוד שבועיים ופה הקמנו את המזרקה ואנחנו תיכף ניכנס לראות את זה, זה אחד ממרכזי הבידור המשמעותיים שמתווספים היום בעיר.
מאיר יצחק הלוי: בצד שמאל אתם יכולים לראות את הים.
מאיר יצחק הלוי: לפני כמה שנים אי אפשר היה לראות ים כי הדוכנים הסתירו.
מאיר יצחק הלוי: מרכז תיירות גם הוא משודרג עכשיו בשיתוף פעולה עם משרד התיירות ואנחנו, היה פעם מחראה ציבורית והיום משנה את פניו.
מאיר יצחק הלוי: קלאב הוטל בצד ימין, אום רשרש, בצד שמאל, זה - - - מלון הסלע האדום, שאני מקווה מהר מאוד שבעלת המלון תמכור אותו כדי שנוכל לשדרג אותו.
מאיר יצחק הלוי: בצד ימין מלון דורטל סול, לאחרונה נרכש על ידי היזם יוסי אברה
מאיר יצחק הלוי: מי ומתחילים לשדרג אותו, נמצא עכשיו בתהליכים סטטוטוריים, הוא רוצה לעשות כמה שינויים, אני מניח שנאשר לו את זה.
מאיר יצחק הלוי: אני פונה עכשיו לחברי הוועדה.
מאיר יצחק הלוי: ממול זה חיל הים.
מאיר יצחק הלוי: תראו את השטח שמתחיל למעלה בצד ימין והכביש חותך את הבסיס ותחשבו שכל השטח הזה מהקצה הדרומי של מרידיאן עד רחוב הדקל, תיכף נראה, 70% מהשטח לא בשימוש.
מאיר יצחק הלוי: דרך אגב, לא אני אומר את זה, אנשי חיל הים אומרים את זה.
מאיר יצחק הלוי: לכן אנחנו חושבים שמהנקודה הזו, מהגשר דרומה, כולל הצד המערבי, כל הצד הזה יכול להתפנות לטובת הציבור, שטח שלהערכתנו יהיה שטח, אם תשאלו אותי, מהיקרים ביותר במדינת ישראל.
מאיר יצחק הלוי: אין שום סיבה שיישבו פה גרוטאות של מספנות וכל מיני כאלה.
מאיר יצחק הלוי: הם משלמים ארנונה ואני שואל אותם למה אתם משלמים ארנונה, תחסכו 50%-60% מהתשלום.
מאיר יצחק הלוי: עכשיו עוד שערורייה שחשוב שתדעו, בצד ימין זה מתחם שעומד בשיממונו 50 שנה, של חברת חשמל, שקיבלו את זה מחנ"י, שקיבלו את זה ממינהל מקרקעי ישראל, והיום כשאני מבקש את השטח אז מתנהלת פה מסחרה.
מאיר יצחק הלוי: דרך אגב, אין להם שום תכניות, זה נושא שאני מתכוון להעלות אותו גם למבקר המדינה וגם כמובן לכל הגורמים הרלוונטיים, שטחים שתפוסים על ידי חברת חשמל או חברת נמלי ישראל ואין להם שום שימושים, לא נמליים ולא חשמליים ואנחנו עומדים ובעיניים כלות ועצובות מסתכלים על השטח הזה שהוא שטח בעצם שיכול לבוא לטובת הציבור.
<קריאה: - - - מינהל התכנון ומינהל מקרקעי ישראל - - -
מאיר יצחק הלוי: אוקיי, בסדר גמור.
מאיר יצחק הלוי: מצוין, תקבל את זה בצורה מסודרת.
מאיר יצחק הלוי: אסף, שמעת?
מאיר יצחק הלוי: בסדר, מרלן רשמה את זה, אנחנו נטפל.
מאיר יצחק הלוי: תסתכלו בצד ימין, כל המדרגות האלה אלה מדרגות למכוניות של הנמל.
מאיר יצחק הלוי: אנחנו כמובן ממליצים להעתיק את הנמל על ידי פתיחת תעלה צפונה ולשחרר את כל המתחמים האלה.
מאיר יצחק הלוי: במקום שישתזפו פה מכוניות סובארו וטויוטות אנחנו היינו שמחים שישתזפו אנשים משבדיה, מאנגליה, מגרמניה, שיבואו לכאן ויראו את האזור המדהים הזה.
מאיר יצחק הלוי: דרך אגב, יש שש מדרגות שעליהן יש מגרשי חניה של עשרות אם לא מאות אלפי מכוניות.
מאיר יצחק הלוי: חשוב לנמל, חשוב גם לנו, אבל ניתן לייצר חלופה שכולם ייצאו שבעי רצון, להעביר את הנמל צפונה על ידי פתיחת תעלה ולהשאיר את השטח הזה לטובת התעשייה התיירותית.
מאיר יצחק הלוי: נמל אילת, שחי בעיקר ממכוניות, חי בעיקר מהובלה ממפעלי ים המלח של כל מיני חומרים וקצת, כמו ששמעתם, עגלים שמגיעים לכאן מאוסטרליה.
מאיר יצחק הלוי: נכון להיום הזיכיון שהמכוניות מאסיה יעברו רק דרך אילת מסתיים, מה שמכניס מאוד ללחץ את בעלי הנמל, זה משפחת נקש, ואני לא יודע מה התחרות הזו תעשה לנמל.
מאיר יצחק הלוי: באופן עקרוני אני בעד תחרות, אני חושב שבמקרה הזה היה צריך להחריג ולתעדף את נמל אילת.
מאיר יצחק הלוי: התקבלה החלטת ממשלה ולא הצלחנו לשנות אותה.
מיקי לוי: מאיר, כשהוא בנה את הנמל הוא ידע מה היא החלטת הממשלה?
מאיר יצחק הלוי: אני יכול להעריך, מיקי, שכן.
מיקי לוי: אני אומר לך שזה להיפך, הוא קיבל - - -
מאיר יצחק הלוי: אוקיי, יכול להיות.
מאיר יצחק הלוי: אני לא יודע, אני לא מתווכח.
מאיר יצחק הלוי: תסתכלו בצד שמאל, מפה מתחיל קצ"א.
מאיר יצחק הלוי: כל האזור הזה, כבר סוכם שאנחנו מקבלים אותו על המזח, אבל לאור כל ההתרחשויות האחרונות אנחנו ביקשנו לקבל גם דרומה ממזח 1.
מאיר יצחק הלוי: דרך אגב, מזח שעובד 25 שנים, תראו איזה שטח חוף מדהים, כל האזור הזה יכול לשמש את הציבור, חוף מדהים ביופיו, מים מקסימים.
מאיר יצחק הלוי: אנחנו כבר סגרנו על חוף אקולוגי ואמרנו להם 'תשאירו את מזח 2, תצרו את הקונוס של הביטחון', בדרך כלל זה משהו בסדר גודל של 100 מטר לכל כיוון 'ותנו לציבור את שאר השטח'.
מאיר יצחק הלוי: מה שאתם רואים בצד ימין גם זה שטח שקצ"א מחזיקה אותו.
מאיר יצחק הלוי: אתם יכולים לראות את הכביש הזה שעכשיו הוא משודרג.
מאיר יצחק הלוי: לצערי יש עיכוב בשדרוג כתוצאה מהבלגן שהיה במע"צ, כל החקירות וכל העניינים, אז הכול התעכב שם.
מאיר יצחק הלוי: אני מקווה מאוד שההנהלה החדשה של מע"צ, או של נתיבי ישראל, כמו שזה נקרא היום, תשחרר, מדובר פה בהרבה מאוד כסף שנמצא אצלם.
<קריאה: מאיר, אפשר לראות בחלק התפעולי בפועל של קצ"א שהוא סגור בגדר פנימית שלהם.
<קריאה: רואים את הגדר שהולכת מהגדר לכיוון הים.
מאיר יצחק הלוי: בקיצור, כל מה שסגור שייקחו, כל השאר שיעבירו לנו.
מאיר יצחק הלוי: זה מה שאתה אומר.
מאיר יצחק הלוי: טוב מאוד.
מאיר יצחק הלוי: מסכים איתך, דרך אגב.
מאיר יצחק הלוי: אז זה שטח של קצ"א, שטח גדול שיש היום כבר, כמו שנאמר, דיבורים ארוכים וחמים, אבל תבינו שמדובר פה בשטחים מטורפים מבחינת ה - - - פה למשל, השטח הזה, החלק הדרומי של החוף, מתחבר לחברת המזח, חברה שרכשנו אותה, ואין שום סיבה בעולם שלא נהפוך את החוף הזה לחוף אטרקטיבי, יפה, אתם רואים שאנחנו בונים עכשיו, על שטח שעומד כאן בשיממונו.
<קריאה: מאיר, בתמ"א 13 זה עתודה לחוף ים תיירותי.
מאיר יצחק הלוי: הכביש הזה שאנחנו נוסעים עליו זה כביש ששדרגנו אותו כחלק מהשינויים של הכביש שאמור להיות עד מעבר הגבול בטאבה.
מאיר יצחק הלוי: בצד ימין אנחנו אמורים להכשיר מתחם גם לקרוונים וגם קרולינות, כל האזור הימני הזה, יש להם דרישה מטורפת לחניוני קרוונים ואנחנו רוצים להקים שלושה חניונים, שניים בחוף הדרומי ואחד בחוף הצפוני.
מאיר יצחק הלוי: קרולינות זה מבנים כמעט כמו מבנים יבילים קטנים, זה דומה לצימרים רק יותר קטנים.
מאיר יצחק הלוי: השם שלו נקרא חניון הקרולינות.
מאיר יצחק הלוי: החלק הזה שאתם רואים זה שמורת טבע, מה שאתם רואים בצד שמאל, שמורת טבע שמי שמחזיק אותה זה רשות הטבע והגנים.
מאיר יצחק הלוי: בצד שמאל מלון אורכידיאה, הטיילת הזאת נבנתה בתקופת אמנון ליפקין שחק, כשהיה שר התיירות.
מאיר יצחק הלוי: אנחנו רוצים להנציח את זכרו על ידי קריאת הטיילת על שמו.
מאיר יצחק הלוי: אין ספק שמדובר באיש ראוי.
מאיר יצחק הלוי: המבנה הזה הוא מבנה שמשפחת נקש או רכשה או תרכוש או רוצה לרכוש, זה במשא ומתן, כדי להרחיב את מלון אורכידיאה.
מאיר יצחק הלוי: בצד שמאל זו אטרקציה חדשה, בת שנה בערך, של בריכות הכרישים, עובדת יפה מאוד.
מאיר יצחק הלוי: פה בצד שמאל זה המכון הבין אוניברסיטאי לחקר הים, שעכשיו אישרנו בנייה נוספת כי אנחנו רוצים פה כמה שיותר סטודנטים לתארים שניים ושלישיים, דוקטורנטים, שיבואו לאילת ויהפכו את המקום הזה למרכז חקר בינלאומי.
מאיר יצחק הלוי: זה החוף הדרומי שאנחנו מתמודדים עם בעיה שנוצרה לנו בשנתיים האחרונות, וזה מה שנקרא חניוני הקרוונים, אתם רואים בצד ימין, זו בדיוק הבעיה.
מאיר יצחק הלוי: מגיעים לכאן בעיקר בחופשות מאות קרוונים שמשתלטים פה על החוף ומעמידים אותנו בפני אתגרים שלא הכרנו ולכן אחת הדרישות שלנו זה באמת להקים חניונים ועכשיו אנחנו בהכשרה של שניים מהם, נקווה שנקבל את שיתופי הפעולה.
מאיר יצחק הלוי: תסתכלו בצד ימין, זה מקום שאנחנו מאפשרים לקרוונים הללו להיות, זה נראה לא טוב, לא לטעמי, אנחנו רוצים לשפר את זה כדי שלא יהיו בצד הזה של החוף.
מאיר יצחק הלוי: אם תגיעו לכאן בחופשת פסח או בכל חופשה אתם לא תראו ים, את תראו רק אוסף של קרוונים שפוגע במבט הנופי המדהים וכמובן גם מייצר פה תשתית זיהומית למשאב הכול כך חשוב שלנו שהוא ים סוף.
מאיר יצחק הלוי: אנחנו הגענו לנקודה הדרומית ביותר של מדינת ישראל, הלוא הוא מעבר הגבול בטאבה.
מאיר יצחק הלוי: בצד ימין מלון הנסיכה, שלאחרונה נרכש על ידי רוכשים חדשים, נמצא כרגע בשיפוצים ואני מקווה שבחודשים הקרובים נוכל לפתוח אותו ושיהיה - - - כי הוא מלון יפה מאוד.
מאיר יצחק הלוי: פה יש מג"ב, שברגע שנבנה את מתחם החירום העירוני אז המג"בניקים ידלגו לשם ויאפשרו לנו שטח.
מאיר יצחק הלוי: מה שאתם רואים פה זו עבודה של רשות שדות התעופה, מאושרת על ידינו, לייצר מבואה, כניסה מפותחת, ראויה יותר, למעבר הגבול לטאבה ושאר האזור, דהב, נואייבה, יש כאן תנועה בעיקר בעיקר של תיירים.
מאיר יצחק הלוי: בחגים מגיעים לכאן תושבי מדינת ישראל הערביים שעוברים לכאן וגם כמובן תושבים נוספים.
מאיר יצחק הלוי: מאז פרוץ פרעות הדאעש למיניהם התנועה יותר דלילה.
מאיר יצחק הלוי: בצד שמאל המרכז למעלה זה מרכז צלילה לנכים של יזם אילתי, שנמצא עכשיו בהליכים משפטיים עם רשות שדות התעופה משום שמתחת למקום אמור להיבנות מגרש חניה שרשות שדות התעופה תבנה.
מאיר יצחק הלוי: יש מחלוקות ביניהם, לא הצלחנו לגשר, נאפשר לבית המשפט לעשות את מלאכתו ואני מקווה שנמצא פתרונות לסוגיה הזו.
מאיר יצחק הלוי: תסתכל רגע, תראה איך עושים ספקולציה בשטח של - - - אחרי שיש תכנית אחת.
מאיר יצחק הלוי: תראה איך מ - - - זכויות שבכלל לא קיימות.
מאיר יצחק הלוי: אתה מבין את זה?
מאיר יצחק הלוי: יש כאן ספסרות על זכויות שלא קיימות עדיין.
מאיר יצחק הלוי: כל האזור פה בצד ימין זה אזור שצוללנים מאוד אוהבים להגיע, יש כאן מוקדי צלילה מאוד יפים, אנחנו רוצים לעבות אותם.
מאיר יצחק הלוי: תבינו איזה אורך חופים.
מאיר יצחק הלוי: אנחנו העיר הראשונה שאפשרה לילדי כיתות א' להיות מנויים בספרייה חינם ואני אמרתי לילדי כיתות א', אחרי זה זה נכנס בכל המדינה, 'כל ילד שיראה שהוא קרא יותר מ-25 ספרים אז ניתן לו גם בכיתה ב' מנוי חינם בספרייה', מה קרה?
מאיר יצחק הלוי: תשאלו מה קרה, מספר המנויים הבוגרים בספרייה גדל פי שניים, ההורים שלהם הגיעו וזה הכפיל את מספר הקוראים בספרייה.
<עטרה מרכוס: מאיר, איפה מתוכנן מרכז החירום העירוני?
מאיר יצחק הלוי: אני כבר לוקח אתכם לשם.
מאיר יצחק הלוי: אנחנו לא נכנסים לתוך העיר כי אין לנו מספיק זמן, אנחנו נוסעים על הכבישים העוקפים.
מאיר יצחק הלוי: זה החוף של רשות הטבע והגנים, בצד שמאל בית ספר שדה אילת.
מאיר יצחק הלוי: דרך אגב, חוף ששמור היטב, גדול, האם כל הגודל הזה מוצדק, כן או לא, שאלה שאני לא אתן לה תשובה עכשיו, אבל בהחלט אנחנו בשיתוף פעולה יפה מאוד עם רשות הטבע והגנים.
מאיר יצחק הלוי: המלון שנמצא בצד ימין זה מלון הריף.
מאיר יצחק הלוי: זה גם מלון של קבוצת נקש, יש להם גם את אורכידיאה ויש להם גם עוד מלון, הם גם הזכיינים של הנמל והם גם הבעלים של חברת ארקיע, מה שאומר שקבוצת נקש ראתה בעיר אילת יעד עסקי חשוב להם ואנחנו יותר מאשר שמחים על כך.
מאיר יצחק הלוי: כל האזור בצד ימין נקרא אזור המזח, זו חברה שעיריית אילת רכשה אותה ואנחנו נתחיל לקדם אותה.
מאיר יצחק הלוי: כרגע כל המסמכים של החברה נבנים ובקרוב מאוד אנחנו נכריז עליה כחברה עירונית נוספת שיש בעיר אילת.
מאיר יצחק הלוי: בצד שמאל מה שהיה פעם הטקסס רנג', אני המלצתי מאוד שיהיה פה פארק מים, אני מניח שזה יגיע לשולחנכם בזמן הקרוב מאוד, פארק מים גדול.
מאיר יצחק הלוי: יש תכנית לעוד פארק מים שנמצא מחוץ לעיר, אבל בשטח השיפוט שלה, באזור קיבוץ אילות, ויש פארק קטן שיהיה באחד המלונות, לדעתי זה עולה לדיון בשבוע הבא בוועדה המחוזית, של רשת אסטרל ויליג' שגם אותו אישרנו.
מאיר יצחק הלוי: אנחנו מאוד מאוד מקווים שלפחות שניים מבין השלושה ייצאו לדרך.
מאיר יצחק הלוי: אפשר לראות בצד ימין את מה שאמר מהנדס העיר, המתחמים הענקיים הפועלים של קצ"א.
מאיר יצחק הלוי: דרך אגב, אני חושב שקצ"א היא חברה חשובה, היא חברה משמעותית, היא אפילו חברה טובה, אבל אני חושב שאפשרו להם שטחי חוף יותר מאשר הגודל האמיתי שלהם ולכן אני מקווה שנצליח לקבל אותם.
מאיר יצחק הלוי: מה שאמרתי, לאור הלחצים, מה שאני חושש, אני ביקשתי רשת ביטחון.
מאיר יצחק הלוי: הרי מה קורה?
מאיר יצחק הלוי: כשאתה עכשיו בטווח של חודש צריך להחליט, ברור לך - - - מיקי, אתה רואה את חיל הים?
מאיר יצחק הלוי: למשל כל ההאנגר הזה מיותר, אין בו שום פעילות.
מאיר יצחק הלוי: כל מה שנמצא בצד שמאל אנחנו יכולים לבנות פה את הווילות הכי יפות במדינת ישראל.
מאיר יצחק הלוי: אין שום סיבה שזה לא יקרה, הכול יכול להתכנס, כמו שאמרתי, ל-40%-50% מסך כל השטח.
מאיר יצחק הלוי: מדובר פה בשטח של 180 דונם בטבורה של העיר.
מאיר יצחק הלוי: פה ממול השכונה הזו שאתם רואים, זה עובר ממול, זו שכונה שנקראת לה פלמורה, גרים בה בעיקר צרפתים שהפכו להיות תושבי העיר אילת, שכונה שגם אותה בנה היזם יוסי אברה
מאיר יצחק הלוי: מי וגם השטח לפני, מה שאנחנו רואים פה, גם הוא נרכש על ידינו, מפעלי תובלה, ובעצם פה הוא ימשיך לבנות את שכונת פלמורה.
מאיר יצחק הלוי: כל השטח מצד שמאל זה חיל הים שמהנקודה הזו עומד בשיממונו עשרות בשנים, ללא שימוש, יש כאן בונקר, מטווח, כל מיני שטויות ומעל 50 מטר יש וילות ב-3-4 מיליון שקל.
מאיר יצחק הלוי: פלמורה זה לא שכונה, זה מתחם מגורים.
מאיר יצחק הלוי: זה בדיוק כמו בית משותף.
מאיר יצחק הלוי: בצד ימין פה, במגרש הזה, אמור להיבנות בית ספר לחינוך מיוחד.
מאיר יצחק הלוי: אני עכשיו רוצה לבקש קצת קצת קשב, בצד ימין זה מגורים צמודי קרקע.
מאיר יצחק הלוי: אנחנו עכשיו עוברים על פני ואדי השחמון.
מאיר יצחק הלוי: הוואדי הזה חותך את העיר אילת, מהעיר החדשה שנמצאת דרומית לוואדי לעיר הפחות חדשה שנמצאת צפונית לוואדי, אתם רואים אותם פה בצד ימין ובצד שמאל, ואדי יפהפה שאנחנו רוצים להשקיע בו הרבה מאוד מאמץ ביחד עם הגורמים הירוקים.
מאיר יצחק הלוי: בצד שמאל אמורה להיבנות שכונה שנקראת רובע 2, שכונה יפהפייה.
מאיר יצחק הלוי: אם תשאלו אותנו למה היא לא נבנית כל כך הרבה זמן, משום שאנחנו רוצים להקים תחנת שאיבה.
מאיר יצחק הלוי: המקום הכי נכון להקים תחנת שאיבה זה באזור שהראיתי לכם את חברת החשמל, על שטח של דונם.